Akademija nauka i umjetnosti Kosova

Akademija nauka i umjetnosti Kosova (albanski: Akademia e Shkencave dhe e Arteve e Kosovës, latinski: Academia Scientiarum et Artium Kosoviensis) jest nacionalna akademija Kosova. Historija i organizacija Akademija nauka i umjetnosti Kosova je osnovana 20. decembra 1975. godine odlukom Skupštine Kosova. Njen prvi predsjednik bio je Esad Mekuli, koji se smatra ocem moderne albanske poezije u Jugoslaviji. Akademija je organizovana u četiri odsjeka: Odsjek za lingvistiku i književnost, Odsjek za društvene nauke, Odsjek za prirodne nauke i Odsjek za umjetnost. Članovi Akademija ima 24 redovna i 11 vanrednih članova. Aktuelni predsjednik akademije je Hivzi Islami, dok je potpredsjednik Pajazit Nushi. Isuf Krasniqi je generalni sekretar akademije. Šefovi odjeljenja su Eqrem Basha, Jusuf Bajraktari, Fejzullah Krasniqi i Luan Mulliqi. Među počasnim članovima su ličnosti kao što su albansko-američki dobitnik Nobelove nagrade Ferid Murad i Majka Tereza . Reference